Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 517/94 του Συμβουλίου περί της θεσπίσεως κοινών κανόνων για τις εισαγωγές κλωστοϋφαντουργικών προϊόντων από ορισμένες τρίτες χώρες τα οποία δεν καλύπτονται από διμερείς συμφωνίες, πρωτόκολλα ή άλλους διακανονισμούς ή άλλους κοινοτικούς κανόνες εισαγωγής

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Ο κανονισμός (ΕΚ) αριθ. 517/94 του Συμβουλίου της 7ης Μαρτίου 1994 καθορίζει τους κοινούς κανόνες για τις εισαγωγές ορισμένων κλωστοϋφαντουργικών προϊόντων από τρίτες χώρες που δεν καλύπτονται από διμερείς συμφωνίες, πρωτόκολλα ή άλλους διακανονισμούς ή από άλλους ειδικούς κοινοτικούς κανόνες εισαγωγής.

Οι τροποποιήσεις του κανονισμού (ΕΚ) αριθ. 517/94 του Συμβουλίου της 7ης Μαρτίου 1994 που προτείνει η Επιτροπή, είναι οι ακόλουθες :

1. Οι κοινοί ποσοτικοί περιορισμοί για τη Βοσνία-Ερζεγοβίνη και την Κροατία έχουν κατανεμηθεί σύμφωνα με την πρόταση της Επιτροπής για την ανανέωση του κανονισμού (ΕΚ) αριθ. 70/97 του Συμβουλίου, που καθορίζει τον καταμερισμό των συνολικών παραχωρήσεων σε ειδικές παραχωρήσεις χώρας για τις δύο εν λόγω χώρες. Με βάση τα εμπορικά πρότυπα και την πραγματική χρησιμοποίηση των ποσοτικών ορίων τα τελευταία τρία έτη (1996-98), ο προτεινόμενος καταμερισμός είναι 70 % για την Κροατία και 30 % για τη Βοσνία-Ερζεγοβίνη. Συνεπώς, πρέπει να τροποποιηθούν ανάλογα τα παραρτήματα IIIB και VI του κανονισμού (ΕΚ) αριθ. 517/94 του Συμβουλίου [1].

[1] Βλέπε συνημμένους πίνακες για λεπτομερείς υπολογισμούς.

2. Οι ποσοτικοί περιορισμοί έχουν επίσης αυξηθεί με τους ίδιους συντελεστές (ειδικά για τη χώρα και την κατηγορία) όπως εφαρμόζονται στην απόφαση (ΕΚ) αριθ. 90/649 του Συμβουλίου της 24ης Σεπτεμβρίου 1990 όσον αφορά τη σύναψη συμπληρωματικού πρωτοκόλλου της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Σοσιαλιστικής Ομοσπονδιακής Δημοκρατίας της Γιουγκοσλαβίας για το εμπόριο κλωστοϋφαντουργικών προϊόντων. Αυτές οι αυξήσεις αποτελούν μέρος των πιθανών βελτιώσεων των ισχυόντων μέτρων που ζήτησε το Συμβούλιο Γενικών Υποθέσεων της 13ης Σεπτεμβρίου 1999 [2].

[2] Idem

3. Οι ποσοτικοί περιορισμοί του 1999 για την κατηγορία 6 (πανταλόνια, slacks, κοντά παντελόνια (σορτς)) έχουν αυξηθεί για να απορροφηθούν οι εκκρεμούσες αιτήσεις εισαγωγών από τη Βοσνία-Ερζεγοβίνη και την Κροατία, εφόσον έχουν εξαντληθεί οι ποσοστώσεις γι'αυτή την κατηγορία.

1999/0278 (ACC)

Πρόταση

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

για την τροποποίηση του κανονισμού (ΕΚ) αριθ. 517/94 του Συμβουλίου περί της θεσπίσεως κοινών κανόνων για τις εισαγωγές κλωστοϋφαντουργικών προϊόντων από ορισμένες τρίτες χώρες τα οποία δεν καλύπτονται από διμερείς συμφωνίες, πρωτόκολλα ή άλλους διακανονισμούς ή άλλους κοινοτικούς κανόνες εισαγωγής

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη :

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,

την πρόταση της Επιτροπής [3],

[3] ΕΕ αριθ. C &, &, σ &

Εκτιμώντας τα εξής:

(1) 0 κανονισμός (ΕΚ) αριθ. 517/94 της 7ης Μαρτίου 1994 περί της θεσπίσεως κοινών κανόνων για τις εισαγωγές κλωστοϋφαντουργικών προϊόντων από ορισμένες τρίτες χώρες τα οποία δεν καλύπτονται από διμερείς συμφωνίες, πρωτόκολλα ή άλλους διακανονισμούς ή άλλους κοινοτικούς κανόνες εισαγωγής [4], όπως τροποποιήθηκε τελευταία από τον κανονισμό (ΕΚ) αριθ. 1457/97 της Επιτροπής [5], και ειδικότερα τα παραρτήματά του ΙΙΙ Β και VI, καθορίζει τα ετήσια ποσοτικά όρια για ορισμένα προϊόντα καταγωγής Βοσνίας-Ερζεγοβίνης και Κροατίας,

[4] ΕΕ αριθ. L 67, 10.03.1994, σ. 1.

[5] ΕΕ αριθ. L 199, 26.07.1997, σ. 6.

(2) Ο κανονισμός (ΕΚ) αριθ. .../99 του Συμβουλίου της ....1999 σχετικά με το αυτόνομο καθεστώς που εφαρμόζεται στα προϊόντα καταγωγής πρώην Γιουγκοσλαβίας [6] εισάγει τον καταμερισμό των συνολικών παραχωρήσεων σε ειδικές παραχωρήσεις χώρας για τη Βοσνία-Ερζεγοβίνη και την Κροατία,

[6] ΕΕ αριθ. L ... , .. 1999, σ. 1.

(3) Είναι σκόπιμο επίσης να εφαρμοστεί αυτή η προσέγγιση στα κλωστοϋφαντουργικά προϊόντα, και έτσι να γίνει καταμερισμός των υπαρχόντων κοινών ποσοτικών περιορισμών σε ειδικούς περιορισμούς χώρας για τη Βοσνία-Ερζεγοβίνη (30%) και για την Κροατία (70%) σύμφωνα με τα εμπορικά πρότυπα και την πραγματική χρησιμοποίηση των ποσοτικών ορίων κατά τα τελευταία τρία χρόνια (1996-98), και επομένως να τροποποιηθούν τα παραρτήματα ΙΙΙΒ και VI του κανονισμού του Συμβουλίου (ΕΚ) αριθ. 517/94,

(4) Το Συμβούλιο Γενικών Υποθέσεων της 13ης Σεπτεμβρίου 1999 κάλεσε την Επιτροπή να εξετάσει τις πιθανές βελτιώσεις των ισχυόντων μέτρων,

(5) Είναι επομένως σκόπιμο να αυξηθούν τα επίπεδα των ποσοστώσεων για τη Βοσνία-Ερζεγοβίνη και την Κροατία, λαμβάνοντας ως βάση το συντελεστή αύξησης των ποσοστώσεων ανά κατηγορία που είχε προβλεφθεί σε συμπληρωματικό πρωτόκολλο της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Σοσιαλιστικής Ομοσπονδιακής Δημοκρατίας της Γιουγκοσλαβίας για το εμπόριο κλωστοϋφαντουργικών προϊόντων, που είχε συναφθεί με την απόφαση (ΕΚ) αριθ. 90/649 του Συμβουλίου της 24ης Σεπτεμβρίου 1990 [7],

[7] ΕΕ αριθ. L 352, 15.12.1990, σ. 120.

(6) Τα επίπεδα των ποσοστώσεων για την κατηγορία 6 για το έτος 1999 για τη Βοσνία-Ερζεγοβίνη και την Κροατία πρέπει να αυξηθούν ώστε να απορροφήσουν ορισμένες αιτήσεις που εκκρεμούν,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα παραρτήματα III B και VI του κανονισμού (ΕΚ) αριθ. 517/94 του Συμβουλίου αντικαθίστανται από τα παραρτήματα του παρόντος κανονισμού.

Άρθρο 2

Για να εξεταστούν ορισμένες πρόσθετες αιτήσεις για άδειες εισαγωγής που υποβλήθηκαν το 1999, στο παράρτημα ΙΙΙΒ στο σημείο "Βοσνία-Ερζεγοβίνη και Κροατία", στην κατηγορία 6 η "Ποσότητα" "1 415" αντικαθίσταται από "1 465".

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Το άρθρο 1 εφαρμόζεται με ισχύ από 1ης Ιανουαρίου 2000.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ I

"ΠΑΡΑΡΤΗΜΑ IIIB

ΕΤΗΣΙΑ ΚΟΙΝΟΤΙΚΑ ΠΟΣΟΤΙΚΑ ΟΡΙΑ ΠΟΥ ΑΝΑΦΕΡΟΝΤΑΙ ΣΤΟ ΤΕΤΑΡΤΟ ΕΔΑΦΙΟ ΤΟΥ ΑΡΘΡΟΥ 2 ΠΑΡΑΓΡΑΦΟΣ 1

>ΘΕΣΗ ΠIΝΑΚΑ>

ΠΑΡΑΡΤΗΜΑ II

"ΠΑΡΑΡΤΗΜΑ VI

ΚΑΘΕΣΤΩΣ ΠΑΘΗΤΙΚΗΣ ΤΕΛΕΙΟΠΟΙΗΣΗΣ

ΕΤΗΣΙΑ ΚΟΙΝΟΤΙΚΑ ΠΟΣΟΤΙΚΑ ΟΡΙΑ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 4

>ΘΕΣΗ ΠIΝΑΚΑ>